Jammerbugt Kommune har haft ikke færre end 16 indbrud i sommerhuse - alene i weekenden og mandag.

De 11 indbrud er begået i Saltum-området, de sidste fem i den nordlige del af Jammerbugt Kommune. Tyvene er gået benhårdt efter fladskærme. Derudover har de taget, hvad der var nemt lige at stjæle med. Et sted har de for eksempel også stjålet spiritus, et andet sted en DVD-afspiller, oplyser vicepolitikommisær ved Nordjyllands Politi, Peter Skovbak. Alle steder har fremgangsmåden været den samme: Et vindue eller en dør er blevet brudt op.